Die ark is oop | Woorde
Die ark is oop
Die wat nou op my Faceboek blad kuier … daar het ek met groot fanfarre die jongste se aanlanding aangekondig.
Ek ken nou nie die statistieke nie..eers gou David se lysie in potloodgeskrif gaan haal.
Al is die klein gesiggie en lyfie te vroeg gebore, weeg sy 2,4kg. (Dit is nou al wanneer vroumense dankbaar is oor elke kilo)
Lengte 48 cm (darem bietjie langer as ou dae se liniaal lengte)
Kopgrootte 34 cm (dit kom nogal handig te pas vir mussie grootte.)
Daardie eerste toets Apgar (foeitog dat mens met die intrap al moet getoets word ) is glo 9/10 en 10/10. Almal is vreeslik bly daaroor veral oor sy vroeg gebore is.
Die Mamma het, toe ek haar besoek het, ‘n vreemde gesiguitdrukking gehad- ek het vir haar aflos Locum vertel, lyk of die kind ‘n alkohol probleem het (grappie). So effe van ‘n ander planeet – wimpers papnat van die trane. My hart!
Wonder hoekom soek mens altyd tekens van die Ma en Pa in so klein fieterjentelkie mensie. Moet darem inlig – duidelik het die Habgood familie- voorkoms inslag gevind.
Ma se ore ( daaroor het ek nogal geglimlag – wie ore het ….)
Ma se neusie, haar ken , haar frons ( toe Mia so ten hemele geskree het)
Definitief pappa se groot wye vriendelike mond, die oogvorm daardie slanke hande en vingers(gaan seker klavier speel of soos haar Tannie Woudré voorspel dalk kunstig verf)
Die groot voete .. (sy het te vertelle – saam met Mamma en Pappa staproetes stap ) ek het net gedink stomme David, hier begin die Moeder van kwaad ..skoene seun skoene!!
Sy is klein maar sit groot in ons harte, lewe is kosbaar. Ons is nederig dankbaar .
O en die ark? Die een wat skielik oop is by my opskrif?
My jongste Boeta,, hy verwag ook mos sy eerste kleinkind. Mia en hul verwagting sou so week verskil. Met die vroeë aankoms van Mia, sê Henco nogal so ewe ” tipies vroumens – ek wil eerste ek wil eerste!”
Gister kry ek die sms ook heeltemal skoon uit koers van verstomming , daar is krisis dalk word hul baba ook vroeër gebore.
Laasnag toe hoor ek die Jongman is gebore.
Nou spog ons twee(ek en my boeta) maar teen mekaar.. ek wen darem met ‘n kort kop..ek’s eerste ek’s eerste.!!!
Vrolike ysige dag vir almal..en baie dankie aan almal se boodskappe en opwinding oor ;n nuwe lewe.
Die kiekie is nog so voordat ons kon ‘make-up’ aansit , nie die Ma nie- die baba, man.
23 comments on “Die ark is oop”
Oor 18 jaar mag jy steeds brag, dis ‘n Ouma en Oupa se onvervreemdbare reg.
Baie dankie News.
Oe, dis lekker!
Amper dans ek ‘n riel toe ek hierdie avatar van Flenters sien… ag ek hoop jy blog weer.
Ag baie geluk!
Pragtige ma en klein bondeltjie mens!
sy lyk darem intussen soos babas moet lyk pienk.. dankie Net ek
Baie dankie Net ek, dit gaan darem vandag heelwat beter met die Mamma
Baie dankie Dalenatjie
Baie geluk nogmaals Ek soek al kleuterskole/skole/universiteite … Geniet elke oomblik
Ha ha , oor die skole dit is nogal iets om oor te dink. Ons kan nie glo ons het nuwe rang gekry.
Onthou dit moet maklike parkeer plek hê sodat ouma haar kan rondry… Ballet, klavier, netbal, tennis, biblioteek…ens ens
oegg, kan die ouma kies?
Junie 7, 2014
Pragtige foto! Ouma,jy gaan jou titel waardig dra.
Ai, dis so fantasties. Dit gee sommer hoop vir die lewe, vir die toekoms, so nuwe bondeltjie net liefde. Baie geluk.
Baie dankie kellyseblog..gister weer gedink liewe ouers daar is darem baie babas wat gebore word as jy so ganglangs stap..en nie een baba se êêêh klink dieselfde …
Wat ‘n groot oomblik!
Ons het mos skielik sommer oornag ‘n ander uitdrukking/voorkoms- om die mond gekry , so teder aaaa en ag moeder , tot die sirene afgaan vir melk…
Al wat ek kan se : te dierbaar vir woorde
This entry was posted on Junie 6, 2014 by ddupl3ss1s in Nuut ..splinternuut.